 **C**sengőd **K**özség 6222 Csengőd, Dózsa Gy. u. 35.

 **P**olgármestere 🕿 78/441-177 🗎 78/441-177

 *e-mail:* *polgarmester*@csengod.hu

**ELŐTERJESZTÉS**

**a képviselő-testület 2019. november 26-i ülésére**

**Tárgy: Beszámoló a lejárt határidejű határozatok végrehajtásáról**

A **69/2019.(VII.29.)** Kt. határozatbana Képviselő-testület Rendkívüli önkormányzati támogatásra pályázat benyújtásáról döntött. A pályázat benyújtása határidőben megtörtént.

A **82**/**2019.(IX.24.)** Kt. határozatában a képviselő-testület nem fogadta el a Kiskunsági Viziközmű-Szolgáltató Kft. által készített, víz- és szennyvízágazatról készített gördülő fejlesztési tervet. A döntésről a Magyar Energetikai és Közmű-Szabályozási Hivatal értesítése a határozat egyidejű megküldésével, megtörtént.

A **83/2019.(IX.24.)** Kt. határozatával a Képviselő-testület a belterület vízelvezető hálózat fejlesztése, rekonstrukciója érdekében a TOP-2.1.3-16 kódszámú pályázati felhívásra 200 millió Ft-os pályázat benyújtásáról döntött. A pályázat benyújtása határidőben megtörtént.

A **84/2019.(IX.24.)** számú határozatával a Bursa Hungarica Felsőoktatási Önkormányzati Ösztöndíjrendszer 2020. évi fordulójához történő csatlakozásról döntött a Képviselő-testület. A csatlakozási nyilatkozat továbbítása, az „A” és „B” típusú pályázat kiírása határidőben megtörtént.

A **85/2019.(IX.24.)** Kt. határozatával elfogadta a Csengődi Helyi Választási Bizottság választás eredményéről szóló tájékoztatót. A határozat további intézkedést nem igényel.

A **87/2019(X.31.)** számú határozatban a Képviselő-testület a polgármester illetményét és költségtérítését határozta meg. Az illetmény megállapításával kapcsolatos intézkedések megtörténtek.

A **94/2019.(X.31.)** számú határozatban a Kedvezményezett Települések Gazdaságélénkítő Programjában való részvételre támogatási kérelem benyújtásáról döntött a képviselő-testület. A támogatási kérelem benyújtása megtörtént.

A **95/2019.(X.31.)** számú határozatban a BM-MLSZ Pályaépítési Program keretében pályázat benyújtásáról hozott 73/2019.(VIII.15.)Kt. határozat módosításáról döntött a képviselő-testület. A pályázat benyújtása a módosításnak megfelelően benyújtásra került.

Több lejárt határidejű határozat nem volt, az elmúlt ülés óta, halaszthatatlan önkormányzati ügyben, a képviselő-testület nevében döntést nem hoztam.

Javasolom, hogy a Képviselő-testület a fenti beszámoló megvitatása után a határozat-javaslatban foglaltak szerint döntsön.

**C s e n g ő d, 2019. november 22**

 **Pivarcsi Csaba sk.**

 polgármester

**HATÁROZAT-JAVASLAT**

Csengőd Község Önkormányzatának Képviselő-testülete a lejárt határidejű határozatokról szóló beszámolót az előterjesztett formában és tartalommal elfogadja.

**Határidő:** azonnal

**Felelős:** polgármester